title: Padomes Lēmums (ES) 2019/702 (2019. gada 15. aprīlis) par to, lai Savienības vārdā noslēgtu Gaisa transporta nolīgumu starp Eiropas Kopienu un tās dalībvalstīm, no vienas puses, un Kanādu, no otras puses

text:
                  8.5.2019

                  LV

                  Eiropas Savienības Oficiālais Vēstnesis

                  L 120/1

         PADOMES LĒMUMS (ES) 2019/702
         (2019. gada 15. aprīlis)
         par to, lai Savienības vārdā noslēgtu Gaisa transporta nolīgumu starp Eiropas Kopienu un tās dalībvalstīm, no vienas puses, un Kanādu, no otras puses
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 6. punkta a) apakšpunktu,
         ņemot vērā Eiropas Komisijas priekšlikumu,
         ņemot vērā Eiropas Parlamenta piekrišanu (1),
         tā kā:

                     (1)

                     Eiropas Kopienas un tās dalībvalstu vārdā Komisija ir risinājusi sarunas par Gaisa transporta nolīgumu starp Eiropas Kopienu un tās dalībvalstīm, no vienas puses, un Kanādu, no otras puses (“nolīgums”), saskaņā ar Padomes lēmumu, ar kuru Komisija tika pilnvarota sākt sarunas.

                     (2)

                     Nolīgums tika parakstīts 2009. gada 17. un 18. decembrī, ņemot vērā tā noslēgšanu vēlāk, saskaņā ar Padomes un Padomē sanākušo Eiropas Savienības dalībvalstu pārstāvju Lēmumu 2010/417/EK (2).

                     (3)

                     Nolīgums ir ratificēts visās dalībvalstīs, izņemot Horvātijas Republiku. Paredzēts, ka Horvātijas Republika nolīgumam pievienosies saskaņā ar 2011. gada Pievienošanās akta 6. panta 2. punktu.

                     (4)

                     Nolīgums tagad būtu jāapstiprina Savienības vārdā.

                     (5)

                     Lēmuma 2010/417/EK 3. un 4. pants ietver noteikumus par lēmumu pieņemšanu un pārstāvību dažādos nolīgumā izklāstītos jautājumos. Ņemot vērā Eiropas Savienības Tiesas 2015. gada 28. aprīļa spriedumu lietā C-28/12, minēto noteikumu piemērošana būtu jāpārtrauc. Ņemot vērā Līgumus, nav nepieciešami jauni noteikumi par minētajiem jautājumiem, ne arī tādi noteikumi par dalībvalstu informācijas sniegšanas pienākumu, kādi ir noteikti Lēmuma 2010/417/EK 5. pantā. Tāpēc Lēmuma 2010/417/EK 3., 4. un 5. pantu būtu jābeidz piemērot no dienas, kad stājas spēkā šis lēmums,

               IR PIEŅĒMUSI ŠO LĒMUMU.

            1. pants
            Ar šo Savienības vārdā tiek apstiprināts Gaisa transporta nolīgums starp Eiropas Kopienu un tās dalībvalstīm, no vienas puses, un Kanādu, no otras puses (3).

            2. pants
            Padomes priekšsēdētājs Savienības vārdā sniedz nolīguma 23. pantā paredzēto paziņojumu, lai paustu Savienības piekrišanu uzņemties minētā nolīguma (4) saistības, un sniedz šādu paziņojumu:

               “Tā kā 2009. gada 1. decembrī stājās spēkā Lisabonas līgums, Eiropas Savienība ir aizstājusi Eiropas Kopienu un ir tās pēctece, un tā no minētās dienas īsteno visas Eiropas Kopienas tiesības un uzņemas visus tās pienākumus. Tādēļ nolīguma tekstā esošās atsauces uz “Eiropas Kopienu” attiecīgā gadījumā ir lasāmas kā atsauces uz “Eiropas Savienību””.

            3. pants
            Lēmuma 2010/417/EK 3., 4. un 5. pantu beidz piemērot šā lēmuma spēkā stāšanās dienā.

            4. pants
            Šis lēmums stājas spēkā tā pieņemšanas dienā.

            Luksemburgā, 2019. gada 15. aprīlī

                  Padomes vārdā –

                  priekšsēdētājs

               P. DAEA

            (1)  2018. gada 2. oktobra piekrišana (Oficiālajā Vēstnesī vēl nav publicēta).

            (2)  Padomes un Padomē sanākušo Eiropas Savienības dalībvalstu valdību pārstāvju Lēmums 2010/417/EK (2009. gada 30. novembris), lai parakstītu un provizoriski piemērotu gaisa transporta nolīgumu starp Eiropas Kopienu un tās dalībvalstīm, no vienas puses, un Kanādu, no otras puses (OV L 207, 6.8.2010., 30. lpp.).

            (3)  Nolīgums ir publicēts OV L 207, 6.8.2010., 32. lpp., kopā ar lēmumu par tā parakstīšanu.

            (4)  Nolīguma spēkā stāšanās dienu Padomes Ģenerālsekretariāts publicēs Oficiālajā Vēstnesī.


title: Padomes Lēmums (ES) 2019/703 (2014. gada 8. oktobris) par to, lai Savienības un tās dalībvalstu vārdā parakstītu Protokolu, ar ko groza Gaisa transporta nolīgumu starp Kanādu un Eiropas Kopienu un tās dalībvalstīm, lai ņemtu vērā Horvātijas Republikas pievienošanos Eiropas Savienībai

text:
                  8.5.2019

                  LV

                  Eiropas Savienības Oficiālais Vēstnesis

                  L 120/3

         PADOMES LĒMUMS (ES) 2019/703
         (2014. gada 8. oktobris)
         par to, lai Savienības un tās dalībvalstu vārdā parakstītu Protokolu, ar ko groza Gaisa transporta nolīgumu starp Kanādu un Eiropas Kopienu un tās dalībvalstīm, lai ņemtu vērā Horvātijas Republikas pievienošanos Eiropas Savienībai
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 5. punktu,
         ņemot vērā Horvātijas Pievienošanās aktu un jo īpaši tā 6. panta 2. punkta otro daļu,
         ņemot vērā Eiropas Komisijas priekšlikumu,
         tā kā:

                     (1)

                     Padome 2012. gada 14. septembrī pilnvaroja Komisiju Savienības, tās dalībvalstu un Horvātijas Republikas vārdā uzsākt sarunas, lai noslēgtu Protokolu, ar ko groza Gaisa transporta nolīgumu starp Kanādu un Eiropas Kopienu un tās dalībvalstīm (1), lai ņemtu vērā Horvātijas Republikas pievienošanos Eiropas Savienībai (“protokols”).

                     (2)

                     Šīs sarunas tika sekmīgi pabeigtas 2013. gada 16. oktobrī.

                     (3)

                     Protokols būtu jāparaksta Savienības un tās dalībvalstu vārdā, ņemot vērā tā noslēgšanu vēlāk,

               IR PIEŅĒMUSI ŠO LĒMUMU.

            1. pants
            Ar šo Savienības un tās dalībvalstu vārdā atļauj parakstīt Protokolu, ar ko groza Gaisa transporta nolīgumu starp Kanādu un Eiropas Kopienu un tās dalībvalstīm, lai ņemtu vērā Horvātijas Republikas pievienošanos Eiropas Savienībai (2), ņemot vērā protokola noslēgšanu.

            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības un tās dalībvalstu vārdā parakstīt protokolu.

            3. pants
            Šis lēmums stājas spēkā tā pieņemšanas dienā.

            Luksemburgā, 2014. gada 8. oktobrī

                  Padomes vārdā –

                  priekšsēdētājs

               M. LUPI

            (1)  Nolīguma teksts publicēts OV L 207, 6.8.2010., 32. lpp.

            (2)  Protokola teksts tiks publicēts kopā ar lēmumu par tā noslēgšanu.


title: Padomes Lēmums (ES) 2019/704 (2019. gada 15. aprīlis) par to, lai Savienības un tās dalībvalstu vārdā noslēgtu Protokolu, ar ko groza Gaisa transporta nolīgumu starp Kanādu un Eiropas Kopienu un tās dalībvalstīm, lai ņemtu vērā Horvātijas Republikas pievienošanos Eiropas Savienībai

text:
                  8.5.2019

                  LV

                  Eiropas Savienības Oficiālais Vēstnesis

                  L 120/4

         PADOMES LĒMUMS (ES) 2019/704
         (2019. gada 15. aprīlis)
         par to, lai Savienības un tās dalībvalstu vārdā noslēgtu Protokolu, ar ko groza Gaisa transporta nolīgumu starp Kanādu un Eiropas Kopienu un tās dalībvalstīm, lai ņemtu vērā Horvātijas Republikas pievienošanos Eiropas Savienībai
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 6. punkta a) apakšpunktu,
         ņemot vērā Horvātijas Pievienošanās aktu un jo īpaši tā 6. panta 2. punkta otro daļu,
         ņemot vērā Eiropas Komisijas priekšlikumu,
         ņemot vērā Eiropas Parlamenta piekrišanu (1),
         tā kā:

                     (1)

                     Saskaņā ar Padomes Lēmumu (ES) 2019/703 (2) ir parakstīts Protokols, ar ko groza Gaisa transporta nolīgumu starp Kanādu un Eiropas Kopienu un tās dalībvalstīm (3), lai ņemtu vērā Horvātijas Republikas pievienošanos Eiropas Savienībai (“protokols”), ņemot vērā tā noslēgšanu.

                     (2)

                     Protokols būtu jāapstiprina,

               IR PIEŅĒMUSI ŠO LĒMUMU.

            1. pants
            Ar šo Savienības un tās dalībvalstu vārdā tiek apstiprināts Protokols, ar ko groza Gaisa transporta nolīgumu starp Kanādu un Eiropas Kopienu un tās dalībvalstīm, lai ņemtu vērā Horvātijas Republikas pievienošanos Eiropas Savienībai.
            Protokola teksts ir pievienots šim lēmumam.

            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības un tās dalībvalstu vārdā deponēt protokola 3. pantā paredzēto apstiprinājuma aktu (4).

            3. pants
            Šis lēmums stājas spēkā tā pieņemšanas dienā.

            Luksemburgā, 2019. gada 15. aprīlī

                  Padomes vārdā –

                  priekšsēdētājs

               P. DAEA

            (1)  2018. gada 12. septembra piekrišana (Oficiālajā Vēstnesī vēl nav publicēta).

            (2)  Padomes Lēmums (ES) 2019/703 (2014. gada 8. oktobris) par to, lai Savienības un tās dalībvalstu vārdā parakstītu Protokolu, ar ko groza Gaisa transporta nolīgumu starp Kanādu un Eiropas Kopienu un tās dalībvalstīm, lai ņemtu vērā Horvātijas Republikas pievienošanos Eiropas Savienībai (skatīt šā Oficiālā Vēstneša 3. lpp.).

            (3)  Nolīguma teksts publicēts OV L 207, 6.8.2010., 32. lpp.

            (4)  Protokola spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


Komisijas 29.04.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9340 - Alliance Automotive Group / Parts Point Group) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (2019. gada 27. maijs), ar ko ieceļ Eiropas Dzimumu līdztiesības institūta valdes locekļus un viņu vietniekus

text:
                  29.5.2019

                  LV

                  Eiropas Savienības Oficiālais Vēstnesis

                  C 185/1

         PADOMES LĒMUMS
         (2019. gada 27. maijs),
         ar ko ieceļ Eiropas Dzimumu līdztiesības institūta valdes locekļus un viņu vietniekus
         (2019/C 185/01)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1922/2006 (2006. gada 20. decembris) par Eiropas Dzimumu līdztiesības institūta izveidi (1) un jo īpaši tās 10. pantu,
         tā kā:

                     (1)

                     Regulas (EK) Nr. 1922/2006 10. pantā inter alia ir paredzēts, ka Padomei būtu uz trīs gadu laikposmu jāieceļ 18 Eiropas Dzimumu līdztiesības institūta valdes locekļi un viņu vietnieki.

                     (2)

                     18 dalībvalstīm (Beļģija, Bulgārija, Čehija, Vācija, Igaunija, Spānija, Francija, Horvātija, Luksemburga, Malta, Nīderlande, Austrija, Portugāle, Rumānija, Slovēnija, Slovākija, Somija un Zviedrija) ir jānominē locekļi un viņu vietnieki uz laikposmu no 2019. gada 1. jūnija līdz 2022. gada 31. maijam.

                     (3)

                     Minēto dalībvalstu valdības ir iesniegušas Padomei kandidātu sarakstus,

               IR PIEŅĒMUSI ŠO LĒMUMU.

            1. pants
            Ar šo par Eiropas Dzimumu līdztiesības institūta valdes locekļiem un viņu vietniekiem uz laikposmu no 2019. gada 1. jūnija līdz 2022. gada 31. maijam ieceļ:
            VALDĪBU PĀRSTĀVJI

                        Valsts

                        Locekļi

                        Vietnieki

                        Beļģija

                           Michel PASTEEL kungs

                           Liesbet STEVENS kundze

                        Bulgārija

                           Irina Tsekova IVANOVA kundze

                           Elena Ivanova GYUROVA kundze

                        Čehija

                           Radan ŠAFAŘÍK kungs

                           Lenka GRÜNBERGOVÁ kundze

                        Vācija

                           Birgit SCHWEIKERT kundze

                        Igaunija

                           Käthlin SANDER kundze

                           Liina KANTER kundze

                        Spānija

                           Silvia BUABENT VALLEJO kundze

                           María VÁZQUEZ SELLÁN kundze

                        Francija

                           Hélène FURNON-PETRESCU kundze

                           Alexis RINCKENBACH kungs

                        Horvātija

                           Helena ŠTIMAC RADIN kundze

                           Gordana OBRADOVIĆ DRAGIŠIĆ kundze

                        Luksemburga

                           Maryse FISCH kundze

                           Valérie DEBOUCHÉ kundze

                        Malta

                           Silvan AGIUS kungs

                           Simone AZZOPARDI kundze

                        Nīderlande

                           Elmer Christiaan BURKE kungs

                           Sabine Vanessa KRAUS kundze

                        Austrija

                           Jacqueline NIAVARANI kundze

                           Eva-Maria BURGER kundze

                        Portugāle

                           Carlos Miguel RODRIGUES DUARTE kungs

                           Teresa Margarida FRAGOSO kundze

                        Rumānija

                           Dan MOLDOVAN kungs

                           Maria ULICAN kundze

                        Slovēnija

                           Maruša GORTNAR kundze

                           Jasna JERAM kundze

                        Slovākija

                           Oľga PIETRUCHOVÁ kundze

                           Anna MONDEKOVÁ kundze

                        Somija

                           Tanja AUVINEN kundze

                           Eeva RAEVAARA kundze

                        Zviedrija

                           Lenita FREIDENVALL kundze

                           Charlotta ÖSTERBORG kundze

            2. pants
            Šis lēmums stājas spēkā tā pieņemšanas dienā.

            Briselē, 2019. gada 27. maijā

                  Padomes vārdā –

                  priekšsēdētājs

               N. HURDUC

            (1)  OV L 403, 30.12.2006., 9. lpp.


title: Padomes Lēmums (2019. gada 27. maijs), ar ko ieceļ Darba drošības un veselības aizsardzības padomdevējas komitejas locekli un locekļa vietniekus no Luksemburgas

text:
                  29.5.2019

                  LV

                  Eiropas Savienības Oficiālais Vēstnesis

                  C 185/3

         PADOMES LĒMUMS
         (2019. gada 27. maijs),
         ar ko ieceļ Darba drošības un veselības aizsardzības padomdevējas komitejas locekli un locekļa vietniekus no Luksemburgas
         (2019/C 185/02)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Lēmumu (2003. gada 22. jūlijs) par Darba drošības un veselības aizsardzības padomdevējas komitejas izveidošanu (1) un jo īpaši tā 3. pantu,
         ņemot vērā kandidātu sarakstus, ko Padomei iesniegušas dalībvalstu valdības,
         tā kā:

                     (1)

                     Padome ar 2019. gada 12. marta lēmumu (2) ir iecēlusi amatā Darba drošības un veselības aizsardzības padomdevējas komitejas locekļus un locekļu vietniekus uz laikposmu no 2019. gada 1. marta līdz 2022. gada 28. februārim.

                     (2)

                     Padome ar 2019. gada 15. aprīļa (3) un 2019. gada 14. maija (4) lēmumiem ir iecēlusi amatā jaunus Darba drošības un veselības aizsardzības padomdevējas komitejas locekļus un locekļu vietniekus no dažām dalībvalstīm.

                     (3)

                     Luksemburgas valdība ir izvirzījusi jaunus kandidātus vairākām brīvajām amata vietām,

               IR PIEŅĒMUSI ŠO LĒMUMU.

            1. pants
            Par Darba drošības un veselības aizsardzības padomdevējas komitejas locekli un locekļa vietniekiem uz laikposmu, kas beidzas 2022. gada 28. februārī, ieceļ šādas personas:
            I.   VALDĪBAS PĀRSTĀVJI

                        Valsts

                        Loceklis

                        Locekļa vietnieki

                        Luksemburga

                           Marco BOLY kungs

                           Patrice FURLANI kundze

                           Armin KOEGEL kungs

            2. pants
            Vēl neizraudzītos locekļus un locekļu vietniekus Padome iecels vēlāk.

            3. pants
            Šo lēmumu informācijas vajadzībām publicē Eiropas Savienības Oficiālajā Vēstnesī.

            Briselē, 2019. gada 27. maijā

                  Padomes vārdā –

                  priekšsēdētājs

               N. HURDUC

            (1)  OV C 218, 13.9.2003., 1. lpp.

            (2)  OV C 100, 15.3.2019., 1. lpp.

            (3)  OV C 142, 23.4.2019., 20. lpp.

            (4)  OV C 169, 17.5.2019., 2. lpp.


title: Padomes Lēmums (2019. gada 27. maijs), ar ko ieceļ 15 Eiropas Ķimikāliju aģentūras valdes locekļus

text:
                  29.5.2019

                  LV

                  Eiropas Savienības Oficiālais Vēstnesis

                  C 185/4

         PADOMES LĒMUMS
         (2019. gada 27. maijs),
         ar ko ieceļ 15 Eiropas Ķimikāliju aģentūras valdes locekļus
         (2019/C 185/03)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (1), un jo īpaši tās 79. pantu,
         tā kā:

                     (1)

                     Regulas (EK) Nr. 1907/2006 79. pantā ir paredzēts, ka Padomei par Eiropas Ķimikāliju aģentūras valdes (“valde”) locekļiem ir jāieceļ viens pārstāvis no katras dalībvalsts.

                     (2)

                     Valdes locekļi ir jāieceļ amatā, pamatojoties uz viņu attiecīgo pieredzi un zināšanām ķimikāliju drošuma jomā vai ķimikāliju reglamentācijas jomā, vienlaikus nodrošinot, ka valdes locekļu vidū ir arī speciālisti vispārējos, finanšu un juridiskos jautājumos.

                     (3)

                     Pilnvaru termiņš ir četri gadi. Ir iespējams pilnvaru termiņu vienreiz pagarināt.

                     (4)

                     Padome ar 2007. gada 7. jūnija lēmumu (2) iecēla 27 valdes locekļus.

                     (5)

                     Beļģijas, Bulgārijas, Dānijas, Vācijas, Igaunijas, Grieķijas, Kipras, Latvijas, Lietuvas, Maltas, Polijas, Portugāles, Rumānijas, Slovākijas un Apvienotās Karalistes izvirzītie valdes locekļi tika iecelti amatā uz pilnvaru termiņu, kas beidzas 2019. gada 31. maijā. Tādēļ no šīm dalībvalstīm būtu jāizvirza un jāieceļ amatā valdes locekļi uz laikposmu no 2019. gada 1. jūnija līdz 2023. gada 31. maijam.

                     (6)

                     Padome ir saņēmusi visu attiecīgo dalībvalstu kandidatūras,

               IR PIEŅĒMUSI ŠĀDU LĒMUMU.

            1. pants
            Ar šo par valdes locekļiem uz otro pilnvaru termiņu no 2019. gada 1. jūnija līdz 2023. gada 31. maijam tiek ieceltas šādas personas (vārds, uzvārds, valstspiederība, dzimšanas datums):

                        —

                           Anne-France Marie RIHOUX kundze, Beļģija, 1964. gada 12. jūnijs,

                        —

                           Enda VESKIMÄE kundze, Igaunija, 1956. gada 17. maijs,

                        —

                        Judīte DIPĀNES kundze, Latvija, 1971. gada 10. aprīlis,

                        —

                           Ana Lília GOMES MARTINS kundze, Portugāle, 1973. gada 20. augusts,

                        —

                           Keith Anthony Trevor BAILEY kungs, Lielbritānija, 1965. gada 2. jūnijs.

            2. pants
            Ar šo par valdes locekļiem uz pirmo pilnvaru termiņu no 2019. gada 1. jūnija līdz 2023. gada 31. maijam tiek ieceltas šādas personas (vārds, uzvārds, valstspiederība, dzimšanas datums):

                        —

                           Teodora Todorova VALKOVA kundze, Bulgārija, 1976. gada 5. decembris,

                        —

                           Magnus Buhl LØFSTEDT kungs, Dānija, 1977. gada 19. februāris,

                        —

                           Axel Otto VORWERK kungs, Vācija, 1960. gada 13. maijs,

                        —

                           Sofia ZISSI kundze, Grieķija, 1965. gada 24. novembris,

                        —

                           Tasoula KYPRIANIDOU-LEONTIDOU kundze, Kipra, 1961. gada 2. novembris,

                        —

                           Donata PIPIRAITĖ-VALIŠKIENĖ kundze, Lietuva, 1983. gada 28. maijs,

                        —

                           Ingrid BORG kundze, Malta, 1981. gada 8. aprīlis,

                        —

                           Anna Katarzyna GRACZYK kundze, Polija, 1978. gada 27. marts,

                        —

                           Claudia-Sorina DUMITRU kundze, Rumānija, 1981. gada 25. jūlijs,

                        —

                           Helena POLAKOVIČOVÁ kundze, Slovākija, 1958. gada 22. jūlijs.

            3. pants
            Šis lēmums stājas spēkā tā pieņemšanas dienā.

            Briselē, 2019. gada 27. maijā

                  Padomes vārdā –

                  priekšsēdētājs

               N. HURDUC

            (1)  OV L 396, 30.12.2006., 1. lpp.

            (2)  Padomes Lēmums (2007. gada 7. jūnijs), ar ko ieceļ 27 Eiropas Ķimikāliju aģentūras valdes locekļus (OV C 134, 16.6.2007., 6. lpp.).


title: Padomes Lēmums (ES) 2019/895 (2019. gada 22. maijs) par nostāju, kas Eiropas Savienības vārdā jāieņem ĀKK un ES Ministru padomē attiecībā uz pilnvaru deleģēšanu ĀKK un ES Vēstnieku komitejai par lēmumu pieņemt pārejas posma pasākumus, ievērojot ĀKK un ES partnerattiecību nolīguma 95. panta 4. punktu

text:
                  29.5.2019

                  LV

                  Eiropas Savienības Oficiālais Vēstnesis

                  L 142/67

         PADOMES LĒMUMS (ES) 2019/895
         (2019. gada 22. maijs)
         par nostāju, kas Eiropas Savienības vārdā jāieņem ĀKK un ES Ministru padomē attiecībā uz pilnvaru deleģēšanu ĀKK un ES Vēstnieku komitejai par lēmumu pieņemt pārejas posma pasākumus, ievērojot ĀKK un ES partnerattiecību nolīguma 95. panta 4. punktu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Partnerattiecību nolīgums starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses (1) (“ĀKK un ES partnerattiecību nolīgums”), tika parakstīts 2000. gada 23. jūnijā Kotonū. ĀKK un ES partnerattiecību nolīgums stājās spēkā 2003. gada 1. aprīlī, un to piemēros līdz 2020. gada 29. februārim.

                     (2)

                     Saskaņā ar ĀKK un ES partnerattiecību nolīguma 95. panta 4. punkta pirmo daļu 2018. gada septembrī tika sāktas sarunas par jaunu ĀKK un ES partnerattiecību nolīgumu. Gadījumam, ja līdz spēkā esošā tiesiskā regulējuma beigu termiņam jaunais nolīgums vēl nebūs gatavs piemērošanai, ir jāpieņem pārejas posma pasākumi.

                     (3)

                     ĀKK un ES partnerattiecību nolīguma 95. panta 4. punkta otrajā daļā paredzēts, ka Ministru padome pieņem pārejas posma pasākumus, kas var būt nepieciešami, kamēr stājas spēkā jaunais nolīgums.

                     (4)

                     Ievērojot ĀKK un ES partnerattiecību nolīguma 15. panta 4. punktu, ĀKK un ES Ministru padome var pieņemt lēmumu deleģēt pilnvaras ĀKK un ES Vēstnieku komitejai, tostarp pilnvaras pieņemt lēmumu par pārejas posma pasākumiem.

                     (5)

                     ĀKK un ES Ministru padomes kārtējā ikgadējā sanāksme notiks 2019. gada 23. un 24. maijā Briselē. Par pārejas posma pasākumiem nav panākta vienošanās, tādēļ ĀKK un ES Ministru padome savā kārtējā sanāksmē nevar tos pieņemt. Tā kā pirms ĀKK un ES partnerattiecību nolīguma termiņa beigām nav paredzētas turpmākas ĀKK un ES Ministru padomes sanāksmes un lai nodrošinātu lēmuma par pārejas posma pasākumiem laicīgu pieņemšanu, ir nepieciešams, lai lēmums par pārejas posma pasākumu pieņemšanu saskaņā ar ĀKK un ES partnerattiecību nolīguma 95. panta 4. punktu tiktu deleģēts ĀKK un ES Vēstnieku komitejai.

                     (6)

                     ĀKK un ES Ministru padomei tās 44. sesijā ir jāpieņem lēmums, ar kuru ĀKK un ES Vēstnieku komitejai deleģē pilnvaras pieņemt pārejas posma pasākumus (“paredzētais akts”).

                     (7)

                     Ir lietderīgi noteikt nostāju, kas Savienības vārdā jāieņem ĀKK un ES Ministru padomē, jo paredzētais akts Savienībai būs saistošs.

                     (8)

                     Šajā lēmumā būtu jānosaka Savienības nostāja ĀKK un ES Ministru padomē apstiprināt paredzēto aktu,

               IR PIEŅĒMUSI ŠO LĒMUMU.

            1. pants
            Nostāja, kas Savienības vārdā jāieņem ĀKK un ES Ministru padomes 44. sesijā, ir apstiprināt pilnvaru deleģēšanu ĀKK un ES Vēstnieku komitejai saskaņā ar ĀKK un ES partnerattiecību nolīguma 15. panta 4. punktu attiecībā uz lēmumu saskaņā ar ĀKK un ES partnerattiecību nolīguma 95. panta 4. punktu pieņemt visus pārejas posma pasākumus, kas varētu būt vajadzīgi, līdz stājas spēkā jaunais nolīgums.

            2. pants
            Šis lēmums stājas spēkā tā pieņemšanas dienā.

            Briselē, 2019. gada 22. maijā

                  Padomes vārdā –

                  priekšsēdētājs

               C.B. MATEI

            (1)  OV L 317, 15.12.2000., 3. lpp.


title: Padomes Lēmums (ES) 2018/145 (2017. gada 9. oktobris) par to, lai Savienības vārdā noslēgtu Daudzpusējo nolīgumu starp Eiropas Kopienu un tās dalībvalstīm, Albānijas Republiku, bijušo Dienvidslāvijas Maķedonijas Republiku, Bosniju un Hercegovinu, Bulgārijas Republiku, Horvātijas Republiku, Islandes Republiku, Melnkalnes Republiku, Norvēģijas Karalisti, Rumāniju, Serbijas Republiku un Apvienoto Nāciju Organizācijas Pagaidu pārvaldes misiju Kosovā (Šis nosaukums neskar nostājas par statusu un atbilst ANO DP Rezolūcijai 1244 (1999) un Starptautiskās Tiesas atzinumam par Kosovas neatkarības deklarāciju. ) par Eiropas Kopējās aviācijas telpas (ECAA) izveidi

text:
                  31.1.2018

                  LV

                  Eiropas Savienības Oficiālais Vēstnesis

                  L 26/1

            PADOMES LĒMUMS (ES) 2018/145
      (2017. gada 9. oktobris)
      par to, lai Savienības vārdā noslēgtu Daudzpusējo nolīgumu starp Eiropas Kopienu un tās dalībvalstīm, Albānijas Republiku, bijušo Dienvidslāvijas Maķedonijas Republiku, Bosniju un Hercegovinu, Bulgārijas Republiku, Horvātijas Republiku, Islandes Republiku, Melnkalnes Republiku, Norvēģijas Karalisti, Rumāniju, Serbijas Republiku un Apvienoto Nāciju Organizācijas Pagaidu pārvaldes misiju Kosovā (*1) par Eiropas Kopējās aviācijas telpas (ECAA) izveidi
      EIROPAS SAVIENĪBAS PADOME,
      ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 6. punkta a) apakšpunktu,
      ņemot vērā Eiropas Komisijas priekšlikumu,
      ņemot vērā Eiropas Parlamenta piekrišanu (1),
      tā kā:

                  (1)

                  Komisija Eiropas Kopienas un dalībvalstu vārdā risināja sarunas par daudzpusēju nolīgumu starp Eiropas Kopienu un tās dalībvalstīm un Albānijas Republiku, bijušo Dienvidslāvijas Maķedonijas Republiku, Bosniju un Hercegovinu, Bulgārijas Republiku, Horvātijas Republiku, Islandes Republiku, Melnkalnes Republiku, Norvēģijas Karalisti, Rumāniju, Serbijas Republiku un Apvienoto Nāciju Organizācijas Pagaidu pārvaldes misiju Kosovā par Eiropas Kopējās aviācijas telpas (ECAA) izveidi (“nolīgums”).

                  (2)

                  Nolīgums Kopienas vārdā tika parakstīts 2006. gada 9. jūnijā, ņemot vērā tā noslēgšanu vēlāk, ievērojot Padomes un Padomē sanākušo Eiropas Savienības dalībvalstu pārstāvju Lēmumu 2006/682/EK (2).

                  (3)

                  Nolīgumu ir ratificējušas visas dalībvalstis.

                  (4)

                  Līdz ar to pievienošanos Savienībai Bulgārijas Republika, Rumānija un Horvātijas Republika ir kļuvušas par ES dalībvalstīm, un tādēļ tās automātiski vairs nav Asociētās puses saskaņā ar nolīgumu, ievērojot tā 31. panta 2. punktu. To būtu jāatgādina paziņojumā, kas ir iesniedzams tad, kad tiek deponēts nolīguma apstiprināšanas instruments.

                  (5)

                  Attiecībā uz nolīguma I pielikuma grozījumiem, kas attiecas tikai uz Savienības tiesību aktu iekļaušanu minētajā pielikumā un kas ir jāpieņem Apvienotajai komitejai, kura ir izveidota saskaņā ar nolīguma 18. pantu, pilnvaras apstiprināt šādus grozījumus Savienības vārdā pēc apspriešanās ar Padomes iecelto īpašo komiteju būtu jāpiešķir Komisijai.

                  (6)

                  Visos citos gadījumos nostāja, kas jāieņem Apvienotajā komitejā Savienības vārdā attiecībā uz jautājumiem, kas ietilpst Savienības kompetencē, būtu jānosaka katrā gadījumā atsevišķi saskaņā ar atbilstīgiem Līguma par Eiropas Savienības darbību (LESD) noteikumiem.

                  (7)

                  Tā kā Savienība un tās dalībvalstis ir nolīguma Puses, ir būtiski, lai starp tām būtu cieša sadarbība. Lai Apvienotajā komitejā nodrošinātu šādu ciešu sadarbību un vienotību ārējā pārstāvībā un neskarot Līgumus – jo īpaši Līguma par Eiropas Savienību 16. panta 1. punktu un LESD 218. panta 9. punktu –, nostājas, kas Savienības un dalībvalstu vārdā jāieņem Apvienotajā komitejā attiecībā uz jautājumiem, kas ir gan Savienības, gan dalībvalstu kompetencē, būtu jāsaskaņo pirms Apvienotās komitejas sanāksmes, kurā šāds jautājums tiek izskatīts.

                  (8)

                  Lēmuma 2006/682/EK 2. pantā ir iekļauti noteikumi par Apvienotajā komitejā ieņemamo nostāju noteikšanu provizoriskās nolīguma piemērošanas laikā. Ņemot vērā Tiesas 2015. gada 28. aprīļa spriedumu lietā C-28/12, Komisija pret Padomi (3), šie noteikumi vairs nebūtu jāpiemēro no dienas, kad stājas spēkā šis lēmums.

                  (9)

                  Nolīgums būtu jāapstiprina Savienības vārdā,

            IR PIEŅĒMUSI ŠO LĒMUMU.
      1. pants
      1.   Ar šo Savienības vārdā tiek apstiprināts Daudzpusējais nolīgums starp Eiropas Kopienu un tās dalībvalstīm, Albānijas Republiku, bijušo Dienvidslāvijas Maķedonijas Republiku, Bosniju un Hercegovinu, Bulgārijas Republiku, Horvātijas Republiku, Islandes Republiku, Melnkalnes Republiku, Norvēģijas Karalisti, Rumāniju, Serbijas Republiku un Apvienoto Nāciju Organizācijas Pagaidu pārvaldes misiju Kosovā par Eiropas Kopējās aviācijas telpas (ECAA) izveidi (4).
      2.   Padomes priekšsēdētājs norīko personu vai personas, kas ir tiesīgas Savienības vārdā deponēt nolīguma (5) 29. panta 2. punktā minēto apstiprināšanas instrumentu un sniegt šādu paziņojumu:

                     “1.

                     Tā kā 2009. gada 1. decembrī stājās spēkā Lisabonas līgums, Eiropas Savienība ir aizstājusi Eiropas Kopienu un ir tās pēctece, un no minētās dienas īsteno visas Eiropas Kopienas tiesības un uzņemas visus tās pienākumus. Tādēļ nolīguma tekstā esošās atsauces uz “Eiropas Kopienu” attiecīgos gadījumos ir lasāmas kā atsauces uz “Eiropas Savienību”.

                     2.

                     Līdz ar to attiecīgo pievienošanos Eiropas Savienībai Bulgārijas Republika, Rumānija, kā arī Horvātijas Republika ir kļuvušas par Eiropas Savienības dalībvalstīm, un tādēļ vairs nav nolīguma Asociētās puses saskaņā ar tā 31. panta 2. punktu.”

      2. pants
      Nostāju, kas Savienībai jāieņem attiecībā uz Apvienotās komitejas lēmumiem saskaņā ar nolīguma 17. pantu, kuri attiecas vienīgi uz Savienības tiesību aktu iekļaušanu nolīguma I pielikumā, ņemot vērā visas nepieciešamās tehniskās korekcijas, pieņem Komisija pēc apspriešanās ar Padomes izraudzīto īpašo komiteju.
      3. pants
      Lēmuma 2006/682/EK 2. pantu vairs nepiemēro no dienas, kad stājas spēkā šis lēmums.
      4. pants
      Šis lēmums stājas spēkā tā pieņemšanas dienā.

         Luksemburgā, 2017. gada 9. oktobrī

               Padomes vārdā –

               priekšsēdētājs

            S. KIISLER

         (*1)  Šis nosaukums neskar nostājas par statusu un atbilst ANO DP Rezolūcijai 1244 (1999) un Starptautiskās Tiesas atzinumam par Kosovas neatkarības deklarāciju.

         (1)  OV C 81E, 15.3.2011., 5. lpp.

         (2)  Padomes un Padomē sanākušo Eiropas Savienības dalībvalstu pārstāvju lēmums 2006/682/EK (2006. gada 9. jūnijs), lai parakstītu un provizoriski piemērotu Daudzpusējo nolīgumu starp Eiropas Kopienu un tās dalībvalstīm, Albānijas Republiku, Bijušo Dienvidslāvijas Maķedonijas Republiku, Bosniju un Hercegovinu, Bulgārijas Republiku, Horvātijas Republiku, Islandes Republiku, Melnkalnes Republiku, Norvēģijas Karalisti, Rumāniju, Serbijas Republiku un Apvienoto Nāciju Organizācijas Pagaidu pārvaldes misiju Kosovā par Eiropas Kopējās aviācijas telpas (EKAT) izveidi (OV L 285, 16.10.2006., 1. lpp.).

         (3)  ECLI:EU:C:2015:282.

         (4)  Nolīguma teksts ir publicēts Eiropas Savienības Oficiālajā Vēstnesī (OV L 285, 16.10.2006., 3. lpp.), kopā ar lēmumu par tā parakstīšanu un provizorisku piemērošanu.

         (5)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: Padomes Lēmums (ES) 2018/146 (2018. gada 22. janvāris) par to, lai Savienības vārdā noslēgtu Eiropas un Vidusjūras reģiona valstu aviācijas nolīgumu starp Eiropas Kopienu un tās dalībvalstīm, no vienas puses, un Marokas Karalisti, no otras puses

text:
               31.1.2018

               LV

               Eiropas Savienības Oficiālais Vēstnesis

               L 26/4

         PADOMES LĒMUMS (ES) 2018/146
   (2018. gada 22. janvāris)
   par to, lai Savienības vārdā noslēgtu Eiropas un Vidusjūras reģiona valstu aviācijas nolīgumu starp Eiropas Kopienu un tās dalībvalstīm, no vienas puses, un Marokas Karalisti, no otras puses
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Komisija Savienības un dalībvalstu vārdā ir risinājusi sarunas par Eiropas un Vidusjūras reģiona valstu aviācijas nolīgumu ar Marokas Karalisti (“nolīgums”) saskaņā ar Padomes lēmumu, ar ko Komisiju pilnvaro sākt sarunas.

               (2)

               Nolīgums tika parakstīts 2006. gada 12. decembrī, ievērojot Padomes un Padomē sanākušo dalībvalstu valdību pārstāvju Lēmumu 2006/959/EK (2). Nolīgumu ir ratificējušas visas dalībvalstis, izņemot Bulgāriju, Rumāniju un Horvātiju. Paredzēts, ka šīs dalībvalstis pievienosies nolīgumam saskaņā ar 6. panta 2. punktu to attiecīgajos pievienošanās aktos.

               (3)

               Attiecībā uz nolīguma konkrētu pielikumu grozījumiem, kas jāpieņem Apvienotajai komitejai, kura izveidota saskaņā ar nolīguma 22. pantu, pilnvaras apstiprināt šādus grozījumus Savienības vārdā pēc apspriešanās ar Padomes iecelto īpašo komiteju būtu jāpiešķir Komisijai.

               (4)

               Visos citos gadījumos nostāja, kas jāieņem Apvienotajā komitejā Savienības vārdā attiecībā uz jautājumiem, kas ietilpst Savienības kompetencē, būtu jānosaka katrā gadījumā atsevišķi saskaņā ar atbilstīgiem Līguma par Eiropas Savienības darbību (LESD) noteikumiem.

               (5)

               Tā kā Savienība un tās dalībvalstis ir nolīguma Puses, ir būtiski, lai starp tām būtu cieša sadarbība. Lai Apvienotajā komitejā nodrošinātu ciešu sadarbību un vienotību ārējā pārstāvībā un neskarot Līgumus – jo īpaši Līguma par Eiropas Savienību 16. panta 1. punktu un LESD 218. panta 9. punktu –, nostājas, kas Savienības un dalībvalstu vārdā jāieņem Apvienotajā komitejā attiecībā uz jautājumiem, kas ir gan Savienības, gan dalībvalstu kompetencē, būtu jāsaskaņo pirms Apvienotās komitejas sanāksmes, kurā šāds jautājums tiek izskatīts.

               (6)

               Lēmuma 2006/959/EK 2.līdz 5. pantā ir ietverti noteikumi par Padomes lēmumu pieņemšanu attiecībā uz dažādiem nolīgumā izklāstītiem jautājumiem, tostarp Apvienotajā komitejā ieņemamo nostāju noteikšanu un dalībvalstīm noteikto informācijas sniegšanas pienākumu nolīguma provizoriskās piemērošanas laikā. Minētie noteikumi vai nu nav nepieciešami, vai arī to piemērošana būtu jāpārtrauc, ņemot vērā Tiesas 2015. gada 28. aprīļa spriedumu lietā C-28/12, Komisija pret Padomi (3). Tāpēc ir lietderīgi, lai visus šos noteikumus pārtrauktu piemērot no šā lēmuma spēkā stāšanās dienas.

               (7)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   1.   Ar šo Savienības vārdā tiek apstiprināts Eiropas un Vidusjūras reģiona valstu aviācijas nolīgums starp Eiropas Kopienu un tās dalībvalstīm, no vienas puses, un Marokas Karalisti, no otras puses (4).
   2.   Ar šo Padomes priekšsēdētājs tiek pilnvarots norīkot personu vai personas, kas ir tiesīgas Savienības vārdā nogādāt Marokas Karalistei diplomātiskās notas, kuras paredzētas nolīguma 30. pantā (5), un sniegt šādu paziņojumu:

      “Tā kā 2009. gada 1. decembrī stājās spēkā Lisabonas līgums, Eiropas Savienība ir aizstājusi Eiropas Kopienu un ir tās pēctece, un no minētās dienas īsteno visas Eiropas Kopienas tiesības un uzņemas visus tās pienākumus. Tāpēc nolīguma tekstā esošās atsauces uz “Eiropas Kopienu” attiecīgos gadījumos ir lasāmas kā atsauces uz “Eiropas Savienību”.”

   2. pants
   Nostāju, kas Savienībai jāieņem Apvienotajā komitejā, kura izveidota saskaņā ar nolīguma 22. pantu, attiecībā uz grozījumiem nolīguma pielikumos, izņemot I pielikumu (Saskaņotie pakalpojumi un noteiktie maršruti) un IV pielikumu (Pārejas noteikumi), pieņem Komisija pēc apspriešanās ar Padomes izraudzīto īpašo komiteju.
   3. pants
   Lēmuma 2006/959/EK 2.līdz 5. pantu pārtrauc piemērot no dienas, kad stājas spēkā šis lēmums.
   4. pants
   Šis lēmums stājas spēkā tā pieņemšanas dienā.

      Briselē, 2018. gada 22. janvārī

            Padomes vārdā –

            priekšsēdētāja

         F. MOGHERINI

      (1)  OV C 81E, 15.3.2011., 5. lpp.

      (2)  Padomes un Padomē sanākušo dalībvalstu valdību pārstāvju Lēmums 2006/959/EK (2006. gada 4. decembris), lai parakstītu un provizoriski piemērotu Eiropas un Vidusjūras reģiona valstu aviācijas nolīgumu starp Eiropas Kopienu un tās dalībvalstīm, no vienas puses, un Marokas Karalisti, no otras puses (OV L 386, 29.12.2006., 55. lpp.).

      (3)  ECLI:EU:C:2015:282.

      (4)  Nolīguma teksts ir publicēts Eiropas Savienības Oficiālajā Vēstnesī (OV L 386, 29.12.2006., 57. lpp.), kopā ar lēmumu par tā parakstīšanu un provizorisku piemērošanu.

      (5)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: Padomes Lēmums (ES) 2018/152 (2018. gada 29. janvāris), ar ko ieceļ amatā Reģionu komitejas locekļa aizstājēju, ko izvirzījusi Vācijas Federatīvā Republika

text:
               31.1.2018

               LV

               Eiropas Savienības Oficiālais Vēstnesis

               L 26/52

         PADOMES LĒMUMS (ES) 2018/152
   (2018. gada 29. janvāris),
   ar ko ieceļ amatā Reģionu komitejas locekļa aizstājēju, ko izvirzījusi Vācijas Federatīvā Republika
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Vācijas valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus.

               (2)

               Pēc Anke SPOORENDONK kundzes pilnvaru termiņa beigām ir atbrīvojusies Reģionu komitejas locekļa aizstājēja vieta.

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekļa aizstājēju tiek iecelta:

               —

                  Sabine SÜTTERLIN-WAACK kundze, Ministerin für Justiz, Europa, Verbraucherschutz und Gleichstellung des Landes Schleswig-Holstein.

         2. pants
   Šis lēmums stājas spēkā tā pieņemšanas dienā.

      Briselē, 2018. gada 29. janvārī

            Padomes vārdā –

            priekšsēdētājs

         R. PORODZANOV

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).